**Obec Jasenica**

Obecné zastupiteľstvo v Jasenici v súlade s ustanovením § 6 ods. 1 zákona č. 369/1990 Zb.
o obecnom zriadení v znení neskorších predpisov a ustanoveniami § 7 ods. 4, § 8 ods. 12, § 12 ods. 2 a 3, § 16 ods. 2, § 17 ods. 1,3,4, a 6, § 20 ods. 3, § 21 ods. 2 § 103 ods. 1 a 2 zákona
č. 582/2004 Z. z. o miestnych daniach a miestnom poplatku za komunálne odpady a drobné stavebné odpady,

**vydáva** **pre územie obce Jasenica**

Všeobecne záväzné nariadenie č. 1/2019 (ďalej len „VZN“)

**O** **miestnych daniach
a miestnom poplatku
za komunálne odpady
a drobné stavebné odpady
na území obce Jasenica**

# § 1

Úvodné ustanovenia

1. Obecné zastupiteľstvo v Jasenici podľa *§ 11 ods. 4 písmena d) zákona č. 369/1990 Zb.
o obecnom zriadení v znení neskorších predpisov* rozhodlo, že v nadväznosti na *§ 98 zákona
č. 582/2004 Z. z. o miestnych daniach a miestnom poplatku za komunálne odpady a drobné stavebné odpady* zavádza s účinnosťou od **1. januára 2020**:
* **daň z nehnuteľností,**
* **daň za psa,**
* **daň za užívanie verejného priestranstva,**
* **daň za nevýherné hracie prístroje,**
* **miestne poplatky za komunálny odpad,**
* **miestny poplatok za drobný stavebný odpad,**

za kalendárny rok 2020, ktorý je zdaňovacím obdobím.

1. Základné ustanovenia o zdaňovaní pozemkov, stavieb a bytov sú uvedené v druhej časti zákona *582/2004 Z. z. o miestnych daniach a miestnom poplatku za komunálne odpady
a drobné stavebné odpady*, ktoré upravujú daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností a poplatkov za komunálne odpady a drobný stavebný odpad, ktoré môže obec týmto VZN zvýšiť alebo znížiť, oslobodiť vybrané druhy pozemkov a znížiť dane správcom dane, vznik a zánik daňovej povinnosti, povinnosť predkladania daňového priznania, vyrubenie dane
a platenie dane a miestnych poplatkov.

Článok I.

Daň z pozemkov

# § 2

Základ dane

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 hodnoty pôdy za l m2 uvedenej *v prílohe č. 1 zákona č. 582/2004 Z. z.
o miestnych daniach a miestnom poplatku za komunálne odpady a drobné stavebné odpady.*
2. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa zákona
*č. 382/2004 Z. z. o znalcoch, tlmočníkoch a prekladateľoch* *a o zmene a doplnení niektorých zákonov* a vyhlášky ministerstva spravodlivosti SR *č. 492/ 2004 Z. z. o stanovení všeobecnej hodnoty majetku.*

1. Správca dane ustanovuje, že hodnota pozemkov, ktorou sa vynásobí hodnota pozemkov v m2 pre pozemky:
2. **orná pôda, vinice, ovocné sady je na rok 2020 0,1613 €,**
3. **trvalé trávne porasty je na rok 2020 0,0312 €.**
4. Správca dane ustanovuje, že **hodnota pozemkov**, ktorou sa vynásobí výmera pozemkov
v m2 pre pozemky záhrada, zastavaná plocha a nádvorie a ostatné plochy

je **na rok 2020 1,85 €** (§ 7 ods. 4 zák. 582/2004).

1. Správca dane ustanovuje, že **hodnota stavebných pozemkov**, ktorou sa vynásobí výmera pozemkov v m2 je **na rok 2020 18,58 € / m2.**

Za stavebný pozemok sa považuje pozemok uvedený v právoplatnom stavebnom povolení až do právoplatnosti kolaudačného rozhodnutia na stavbu. Celkovú výmeru stavebného pozemku tvoria parcely, ktorých parcelné čísla sú uvedené v právoplatnom stavebnom povolení.

Stavebným pozemkom nie je pozemok uvedený v právoplatnom stavebnom povolení na zmenu stavby, najmä ak ide o prístavbu, nadstavbu a stavebnú úpravu.

1. Správca dane ustanovuje, že **hodnota lesných pozemkov**, na ktorých sú hospodárske lesy, ktorou sa násobí výmera pozemkov v m2 je **pre KÚ Jasenica 0,10 €.**

# § 3

Sadzba dane

1. Ročná sadzba dane z pozemkov je **pre všetky druhy pozemkov 0,50 %** zo základu dane.

Článok II

Daň zo stavieb

# § 4

Sadzba dane

1. Ročná sadzba dane zo stavieb je **0,060 €** za každý aj začatý m2 zastavanej plochy.
2. Ročná sadzba dane sa zvyšuje pri viacpodlažných stavbách na bývanie a ostatné stavby tvoriace príslušenstvo hlavnej stavby za každý aj začatý m2 zastavanej plochy za každé **ďalšie podlažie** okrem nadzemného podlažia o **0,035 €,**

a **neobytné pivničné priestory** **0,025 €,**

**obytné pivničné priestory** **0,035 €.**

1. Ročná sadzba dane zo stavieb uvedená v § 4 ods. 1 tohto VZN sa zvyšuje:
2. **0,165 € / m2** – za stavby rekreačných a záhradkárskych chát a domčekov na individuálnu rekreáciu,
3. **0,232 € / m2** – za stavby, ktoré neslúžia na podnikateľskú činnosť napr. garáže a stavby používané na tieto účely postavené mimo bytových domov.
4. Ročná sadzba dane zo stavieb uvedená v § 4 ods. 1 tohto VZN sa v celej obci zvyšuje:
5. **o 0,050 €** - za stavby na pôdohospodársku produkciu, stavby na skladovanie vlastnej poľnohospodárskej produkcie, stavby pre vodné hospodárstvo vrátane stavieb na vlastnú administratívu,
6. **0,663 €** – za priemyselné stavby slúžiace energetike, stavebníctvu, drevovýrobe ,stavby
7. využívané na skladovanie vlastnej produkcie vrátane stavieb na vlastnú administratívu,
8. **0,663 €** – za stavby na ostatnú podnikateľskú a zárobkovú činnosť, skladovanie a administratívu súvisiacu s ostatným podnikaním a zárobkovou,
9. **0,663 €** – za ostatné stavby.

Článok III

Daň z bytov

# § 5

Sadzba dane

1. Ročná sadzba dane z bytov je **0,050 €** za každý aj začatý m2 podlahovej plochy bytu a nebytového priestoru.
2. Ročná sadzba dane z bytov uvedená v § 5 ods. 1 tohto VZN sa v celej obci zvyšuje:
3. **0,080 € /m2 za byty,**
4. **0,323 €/m2 za nebytové priestory.**

Článok IV

# § 6

Oslobodenie od dane a zníženie dane

1. Správca dane ustanovuje, že poskytuje oslobodenie od dane z pozemkov na:
2. pozemky, stavby, byty a nebytové priestory vo vlastníctve obce, ak neboli vyčlenené na podnikanie,
3. pozemky, na ktorých sú cintoríny, verejné parky a športoviská,
4. pozemky užívané školami a školskými zariadeniami,
5. pozemky vo vlastníctve právnických osôb, ktoré nie sú založené alebo zriadené na podnikanie,
6. časti pozemkov, na ktorých sú zriadené meračské značky slúžiace rozvodu elektrickej energie, stĺpy telekomunikačného vedenia,
7. pozemky s brehovými porastmi,
8. lesné pozemky od nasledujúceho roka a po vzniku holiny do roku plánovania začatia výchovnej ťažby,
9. pozemky vo vlastníctve cirkvi.
10. Správca dane ustanovuje, že poskytuje oslobodenie od dane zo stavieb a bytov na:
11. stavby alebo byty, ktorých využitie je obmedzené z dôvodu rozsiahlej rekonštrukcie, stavebnej uzávery na dobu l rok,
12. skleníky, stavby pre vodné hospodárstvo s výnimkou stavieb na skladovanie a administratívu,
13. stavby a byty slúžiace školám a školským zariadeniam, stavby užívané na účely sociálnej pomoci, múzeá, knižnice a osvetové zariadenia,
14. stavby vo vlastníctve právnických osôb, ktoré nie sú založené alebo zriadené na podnikanie,
15. garáže a nebytové priestory slúžiace ako garáže vo vlastníctve občanov s ťažkým zdravotným postihnutím alebo držiteľov preukazu s ťažkým zdravotným postihnutím s potrebou sprievodcu, ktoré slúžia pre motorové vozidlá používané na ich dopravu,
16. kostol a budovy farského úradu.
17. Správca dane ustanovuje, že poskytuje zníženie dane zo stavieb a pozemkov takto:
* **stavby na bývanie a byty vo vlastníctve občanov s ťažkým zdravotným postihnutím o 20% za každú takúto osobu s trvalým pobytom v obci Jasenica.**

Článok V

Daň za psa

# § 7

Predmet dane

1. Predmetom dane za psa je pes starší ako 6 mesiacov chovaný fyzickou alebo právnickou osobou. Daňovníkom je fyzická osoba alebo právnická osoba, ktorá je:
2. vlastníkom psa alebo
3. držiteľom psa, ak sa nedá preukázať, kto psa vlastní.
4. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

# §8

Sadzba dane

1. Sadzba dane za jedného psa a kalendárny rok v rodinnom dome je **3,00 € ročne za jedného psa**. Za druhého a každého **ďalšieho psa je poplatok 5,00 € ročne.**
2. Sadzba dane za jedného psa v bytovom dome je **10 € ročne.**

Článok VI

Daň za užívanie verejného priestranstva

# § 9

Predmet dane

1. Predmetom dane za užívanie verejného priestranstva je osobitné užívanie verejného priestranstva a dočasné parkovanie motorových vozidiel v priestoroch verejného priestranstva.
2. Verejným priestranstvom na účely tohto zákona sú verejnosti prístupné pozemky
vo vlastníctve obce.
3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, materiálu, predajného zariadenia, zariadenia cirkusu, lunaparku a iných atrakcií, umiestnenie iných skládok
a parkovanie osobných a nákladných vozidiel mimo strážených parkovísk a súkromných pozemkov.

# § 10

Sadzba dane

1. Správca dane určuje sadzbu na využívanie verejného priestranstva **0,50 € / m2 na deň.**
2. Správca dane ustanovuje, že poskytne oslobodenie od platenia dane zdravotne ťažko postihnutým osobám.

Článok VII

Daň za nevýherné hracie automaty

# § 11

Predmet dane

1. Predmetom dane za nevýherné hracie automaty sú hracie prístroje, ktoré sa spúšťajú alebo prevádzkujú za odplatu, pričom tieto automaty nevydávajú peňažnú výhru a sú prevádzkované v priestoroch prístupných verejnosti.
2. Nevýherné hracie prístroje sú:
3. elektronické prístroje na počítačové hry,
4. mechanické prístroje, elektronické prístroje, automaty a iné zariadenia na zábavné hry.

# § 12

Sadzba dane

Správca dane ustanovuje sadzbu **za jeden nevýherný hrací automat 100,00 € ročne.**

Článok VIII.

Miestny poplatok za komunálny odpad

a drobný stavebný odpad

# § 13

Predmet poplatku

1. Miestny poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.
2. Poplatok platí poplatník, ktorým je:
3. fyzická osoba, ktorá má v obci trvalý pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou ,alebo záhradu, vinicu, ovocný sad, trvalý trávny porast na iný účel ako na podnikanie
4. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie
5. podnikateľ, ktorý je oprávnený užívať alebo užíva nehnuteľnosť nachádzajúcu sa
na území obce na účel podnikania.
6. Ak má osoba podľa *odseku 2 písm. a)* v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa *odseku 2 písm. a)* v obci trvalý alebo prechodný pobyt a súčasne je oprávnená užívať nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu.

# § 14

Sadzba poplatku

1. Správca poplatku za komunálny odpad určuje:
2. **sadzba na jedného občana a kalendárny deň** je **0,0713 €,** t. j. **26 € / rok,**
3. **sadzby pre fyzické a právnické osoby podnikajúce na území obce Jasenica:**
* hostinec Hradišťan **0,8220 € / deň - 300 € / rok,**
* kaviareň Club **0,8220 € / deň - 300 € / rok,**
* potraviny FRESH – **0,6165 € / deň - 225 € / rok,**
* potraviny Jednota – **1,370 € / deň - 500 € / rok,**
* holičstvo – majiteľ Eva Balušíková **0,1644 € / deň - 60 € / rok,**
* Kaštieľ – nájomca Anton Turičík **0,5479 € / deň - 200 € / rok,**
* Zlatníctvo Stanislav Grbál **0,1644 € / deň - 60 € / rok,**
1. **sadzba pre Základnú a Materskú školu** **1,370 € / deň - 500 € / rok.**
2. Správca dane poplatok **zníži**  na:

 **0,0356 € za osobu na deň, t. j. 13 € osoba/rok pre:**

1. študenta bývajúceho na internáte - potrebné doložiť potvrdenie o ubytovaní,
2. osobu, ktorá dlhodobo žije a pracuje v zahraničí - potrebné doložiť pracovnú zmluvu,
3. osobu, ktorá sa viac ako 90 dní v zdaňovacom období nezdržiava na území obce

- potrebné doložiť pracovnú zmluvu alebo pracovné povolenie.

1. Sadzba poplatku za drobný stavebný odpad:
2. za jeden kilogram drobného stavebného odpadu, hliny a prírodného odpadu
**0,0531 € / kilogram.**
3. občan je povinný požiadať obecný úrad o povolenie umiestniť drobný stavebný odpad na obecnú skládku alebo požiadať o pristavenie veľkokapacitného kontajnera na prepravu odpadu, vývoz ktorého zabezpečí obec za dohodnutý poplatok podľa obchodného zákonníka. Veľkokapacitný kontajner môže byť pristavený max. l týždeň.

Článok IX

# § 15

Vyrubenie dane

1. Správca dane ustanovuje, že daň **nižšiu ako 1,65 €** (sumárnu) **nebude vymáhať ani vyberať.**

# § 16

Platenie dane

1. Vyrubená daň z nehnuteľností a miestne poplatky za komunálny odpad a drobný stavebný odpad **je splatná do** **30. júna 2020.**
2. Správca dane určuje lehotu splatnosti dane a miestnych poplatkov pre rok 2020 do 30 dní od doručenia rozhodnutia.
3. Správca dane určuje príplatok k plateniu vyrubenej dane a miestnych poplatkov nasledovne:
4. **prvá upomienka do 31.7.2020 – bez príplatku + poštovné za upomienku,**
5. **druhá upomienka do 31.8.2020 – 100% príplatku výšky poplatkov + poštovné.**

Článok X

# § 17

Spoločné ustanovenia

1. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva, zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti.
Pre vyrubenie dane z nehnuteľnosti je rozhodujúci stav k l. januáru zdaňovacieho obdobia. Na zmeny skutočnosti rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.
2. Fyzická alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľnosti a každú zmenu týchto skutočností do 30 dní odo dňa, keď tieto skutočnosti alebo zmeny nastali.

1. Daňové priznanie k dani z nehnuteľnosti je daňovník povinný podať správcovi dane (obec) do 31. januára príslušného roka len ak nastali zmeny skutočností rozhodujúcich
na vyrubenie dane. Za zmeny skutočnosti rozhodujúcich na vyrubenie dane sa nepovažuje zmeny sadzieb dane z nehnuteľnosti.
2. Ak je pozemok, stavba, byt, nebytový priestor v bytovom dome v spoluvlastníctve viacerých osôb, priznanie podá každá fyzická alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. Správca dane vyrubí daň tomu spoluvlastníkovi, ktorý na základe dohody podal priznanie.
3. Daňovník je povinný v priznaní uviesť všetky skutočnosti rozhodujúce na výpočet dane
a daň si sám vypočítať. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

Článok XI

# § 18

Záverečné ustanovenia

1. Pokiaľ v tomto VZN nie je podrobnejšia úprava, odkazuje sa na *zákon NR SR č. 582/2004 o miestnych daniach a miestnom poplatku za komunálne odpady a drobné stavebné odpady*
a *zákon SNR č.511/1992 o správe daní a poplatkov v znení neskorších predpisov.*
2. Na tomto VZN obce Jasenica č.1/2019 sa uznieslo obecné zastupiteľstvo v Jasenici dňa XX.12.2019 uznesením č. XX/2019.
3. Dňom účinnosti tohto VZN sa zrušuje VZN č. 10/2015
4. Zmeny a doplnky tohto VZN schvaľuje Obecné zastupiteľstvo v Jasenici.
5. Toto VZN bolo zverejnené na úradnej tabuli obce Jasenica od 26.11.2019 do 12.12.2019.
6. Toto VZN **nadobúda účinnosť dňom 1.1.2020.**

V Jasenici, dňa Ing. Richard Pekar

starosta obce